S-71/2019

Mál þetta, sem dómtekið var 13. maí sl., var höfðað með ákærum 5. febrúar og 11. mars sl. Ákærurnar eru útgefnar af lögreglustjóranum á höfuðborgarsvæðinu á hendur X, kt. [...], [...], [...]:

Ákæra 5. febrúar 2019 „fyrir eftirtalin hegningar og sérrefsilagabrot framin í Reykjavík, nema annað sé tekið fram:

1.

Vopnalagabrot, með því að hafa, fimmtudaginn 16. febrúar 2017, haft í vörslum sínum, á almannafæri, eldhúshníf með 21 cm löngu blaði og eldhússkæri.

Telst háttsemi þessi varða við 1. mgr. 30. gr., sbr. 36. gr. vopnalaga nr. 16/1998.

2.

Fjársvik og þjófnað með því að hafa, sunnudaginn 19. mars 2017, á Hótel 101 við Hverfisgötu 10, svikið út veitingar, samtals að fjárhæð kr. 2.990, sem ákærði pantaði og neytti án þess að geta eða ætla að greiða fyrir og í umrætt sinn stolið áfengisflösku að óþekktu verðmæti.

Telst háttsemi þessi varða við 1. mgr. 244. gr. og 1. mgr. 248. gr. almennra hegningarlaga nr. 19/1940.

3.

Þjófnað og fjársvik með því að hafa, föstudaginn 5. maí 2017, farið í afgreiðslu Tónlistarskóla Akraness að Dalbraut 1, Akranesi, og stolið kortaveski ásamt bankakortum að óþekktu verðmæti úr veski starfsmanns. Í kjölfarið notaði ákærði debetkort, útgefið á A, og lét skuldfæra af því samtals 500 EUR í þremur færslum á óþekktri pókersíðu á veraldarvefnum sem hér segir:

Tilvik

Tími

Staðsetning/söluaðili

Skuldfærð fjárhæð

Andvirði kr.

1

11:28

9999999 STARS

100 €

11.932

2

11:31

9999999 STARS

200 €

23.863

3

11:41

9999999 STARS

200 €

23.863

Samtals:

500 € kr. 59.658,

2

Telst háttsemi þessi varða við 1. mgr. 244. gr. og 1. mgr. 248. gr. almennra hegningarlaga nr. 19/1940.

4.

Þjófnað, með því að hafa, föstudaginn 1. júní 2017, í verslun Hagkaupa í Smáralind Kópavogi, stolið hettupeysu að verðmæti kr. 4.430.

Telst háttsemi þessi varða við 1. mgr. 244. gr. almennra hegningarlaga nr. 19/1940.

5.

Þjófnað, með því að hafa, föstudaginn 1. júní 2017, í verslun Útilífs í Smáralind, Kópavogi, stolið íþróttabuxum að verðmæti kr. 19.990.

Telst háttsemi þessi varða við 1. mgr. 244. gr. almennra hegningarlaga nr. 19/1940.

6.

Fíkniefnalagabrot með því að hafa, miðvikudaginn 7. júní 2017, á lögreglustöðinni við Hverfisgötu, haft í vörslum sínum 0,45 g af maríhúana sem lögregla fann við leit á ákærða í kjölfar afskipta.

Telst háttsemi þessi varða við 2. gr. sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

7.

Tilraun til þjófnaðar með því að hafa, fimmtudaginn 6. júlí 2017, á hótel Reykjavík Apartments við Rauðarárstíg 31, reynt að stela bakpoka og armbandsúri að óþekktu verðmæti úr skápi starfsmanns, sem kom að ákærða og endurheimti munina.

Telst þessi háttsemi varða við 1. mgr. 244. gr., sbr. 20. gr. almennra hegningarlaga nr. 19/1940.

8.

Fyrir eftirtalin brot, framin þriðjudaginn 5. september 2017: a. Þjófnað með því að hafa, í búningsklefa karla í Laugardalslaug að Sundlaugavegi, stolið úr skáp nr. 214 í klefanum eftirtöldum munum: PME gallabuxum, PME stuttermabol, Puma nærbuxum, peysu, Nexus LG5x farsíma í svörtu hulstri, ökuskírteini, nafnskírteini, Mastercard greiðslukorti, Maestro greiðslukorti, hollensku lestarkorti, sjúkrakorti, húslyklum að gistiheimili ásamt 100 evrum.

Telst háttsemi þessi varða við 1. mgr. 244. gr. almennra hegningarlaga nr. 19/1940. 3 b. Fjársvik með því að hafa í kjölfarið svikið út vörur og þjónustu, samtals að verðmæti kr. 203.951, með því að framvísa við starfsmenn eftirgreindra söluaðila, í blekkingarskyni og án heimildar, framangreindu Mastercard greiðslukorti útgefnu á B, og þannig hagnýtt sér ranga hugmynd þeirra til afhendingar vöru og þjónustu í átta tilvikum samhliða heimildarlausri skuldfærslu af greiðslukortareikningi fyrir samtals 1.668,15 EUR sem hér segir:

Tilvik

Tími

Staðsetning

Skuldfærð fjárhæð

Verðmæti í kr.

1

17:33

Hreyfill, leigubifreið nr. 46

15,09 €

1.870

2

17:38

Kox, Kringlunni

112,96 €

13.995

3

17:43

Vínbúðin, Kringlunni

291,27 €

35.572

4

17:49

Mohawks, Kringlunni

253,59 €

30.970

5

17:57

Lyf og heilsa, Kringlunni

245,89 €

30.029

6

18:03

Sokkabúðin Cobra, Kringlunni

172,57 €

21.075

7

18:19

Byggt og búið, Kringlunni

261,86 €

31.980

8

18:19

Levis búðin, Kringlunni

314,92 €

38.460

Samtals:

1.668,15 € kr. 203.951,

Telst þessi háttsemi varða við 1. mgr. 248. gr. almennra hegningarlaga nr. 19/1940.

9.

Fíkniefnalagabrot með því að hafa, þriðjudaginn 10. október 2017, við Fosshótel að Þórunnartúni 1, haft í vörslum sínum 0,92 g af amfetamíni sem lögregla fann við leit á ákærða í kjölfar afskipta.

Telst háttsemi þessi varða við 2. gr. sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

10.

Fíkniefnalagabrot með því að hafa, föstudaginn 2. mars 2018, haft í vörslum sínum 3,92 g af amfetamíni sem lögregla fann í fórum ákærða í kjölfar afskipta á sólbaðsstofunni Smart að Grensásvegi 7.

Telst háttsemi þessi varða við 2. gr. sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002. 4

11.

Þjófnað með því að hafa, föstudaginn 2. mars 2018, í verslun ÁTVR í Skeifunni, stolið áfengispela að verðmæti kr. 1.190.

Telst háttsemi þessi varða við 1. mgr. 244. gr. almennra hegningarlaga nr. 19/1940.

12.

Þjófnað með því að hafa, laugardaginn 10. mars 2018, í verslun Elko í Skeifunni, stolið heyrnartólum og útivistarmyndavél samtals að verðmæti kr. 15.885.

Telst háttsemi þessi varða við 1. mgr. 244. gr. almennra hegningarlaga nr. 19/1940.

13.

Þjófnað með því að hafa, laugardaginn 5. maí 2018, í verslun Byko að Skemmuvegi 4a, Kópavogi, stolið reiðhjóli og hitamyndavél samtals að verðmæti kr. 155.990.

Telst háttsemi þessi varða við 1. mgr. 244. gr. almennra hegningarlaga nr. 19/1940.

14.

Fíkniefnalagabrot með því að hafa, föstudaginn 8. júní 2018, á lögreglustöðinni við Hverfisgötu, haft í vörslum sínum 0,09 g af amfetamíni og 3 stk af ecstasy.

Telst háttsemi þessi varða við 2. gr. sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

15.

Þjófnað með því að hafa, föstudaginn 8. júní 2018, í verslun Icewear að Laugavegi 91, stolið þremur hálsmenum, ilmvatnsglasi, tveimur nærbuxum, límmiðahúðflúrum og bol, samtals að verðmæti kr. 19.060.

Telst háttsemi þessi varða við 1. mgr. 244. gr. almennra hegningarlaga nr. 19/1940.

16.

Umferðarlagabrot með því að hafa, mánudaginn 22. október 2018, ekið bifreiðinni [...] sviptur ökurétti suður Mýrarveg við Kaupang, Akureyri, Telst þessi háttsemi varða við 1. mgr. 48. gr., sbr. 1. mgr. 100. gr. umferðarlaga nr. 50/1987. 5

17.

Umferðarlagabrot með því að hafa, sunnudaginn 5. ágúst 2018 ekið bifreiðinni [...] sviptur ökurétti og undir áhrifum ávana og fíkniefna suður Sóleyjargötu (í blóði mældist amfetamín 340 ng/ml og tetrahýdrókannabínól 1,1 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar. Þá er þess krafist að ákærði verði dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006. Þá er krafist upptöku á 0,45 g af marihúana, 3 stk af ecstasy og 4,93 g af amfetamíni auk þess sem krafist er upptöku á 12 stk af óþekktum læknislyfjum, 0,13 g af óþekktu efni og 0,5 stk af óþekktu efni, sem fundust við afskipti sem frá er greint í 6. og 14. tl., samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og 3. mgr. 49. gr. lyfjalaga nr. 93/1994.

Einkaréttarkröfur:

Vegna 11. tl. ákæru gerir E-kvk-nf S-kvk-nf hdl. fyrir hönd Áfengis og tóbaksverslun ríkisins (ÁTVR), kt. 4101694369 að kröfu að ákærði verði dæmdur til greiðslu skaðabóta að fjárhæð kr. 1.190, auk vaxta skv. 8. gr. laga um vexti og verðtryggingu nr. 38/2001 frá 2. mars 2018 til 14. apríl 2018. Að auki er gerð krafa um greiðslu lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.“

Ákæra dags. 11. mars 2019 „ fyrir eignaspjöll með því að hafa, mánudaginn 2. apríl 2018, í sameign fjölbýlishússins að M skemmt innihurð með því að kýla og sparka í hana og í umrætt sinn skemmt þrjár eftirlitsmyndavélar með því að rífa þær niður og brjóta.

Telst þessi háttsemi ákærða varða við 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Í málinu gerir C, kt. [...], f.h. M, húsfélag, kt. [...], kröfu um að ákærða verði gert að greiða kr. 200.000, auk vaxta skv. 8. gr. laga um vexti og verðtryggingu nr. 38/2001 frá 1. mars 2018 þar til mánuður er liðinn frá birtingu kröfunnar, en síðan 6 dráttarvexti samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.“

Við fyrirtöku málsins 13. maí sl. var fallið frá ákæru að því er varðar fjársvik í ákærulið 3, auk þess sem fallið var frá ákærulið 7, í ákærunni frá 5. febrúar sl.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Hann á að baki nokkurn sakarferil en samkvæmt sakavottorði hans hefur hann hefur níu sinnum hlotið dóm og þrisvar sinnum gengist undir lögreglustjórasátt vegna brota gegn umferðar, fíkniefna og áfengislagabrota, auk brota gegn 244. og 245. gr. almennra hegningarlaga. Ákærði gekkst undir lögreglustjórasátt vegna umferðarlagabrots [...] og hlaut 60 daga fangelsi í Héraðsdómi Suðurlands [...] vegna þjófnaðar og gripdeildar. Flest brot þau sem ákærði er nú sakfelldur fyrir voru framin fyrir framangreint og verður ákærða því dæmdur hegningarauki hvað þau brot varðar, sbr. 78. gr. almennra hegningarlaga nr. 19/1940. Með hliðsjón öllu framangreindu, 77. gr. og 255. gr. almennra hegningarlaga nr. 19/1940 þykir refsing ákærða hæfilega fangelsi í 10 mánuði.

Með vísan til lagaákvæða í ákæru er ákærði sviptur ökurétti í tvö ár.

Með vísan til lagaákvæða í ákæru eru gerð upptæk 0,45 g af marijúana, 3 stk. af ecstasy, 4,93 g af amfetamíni, 12 stk. af óþekktum læknislyfjum, 0,13 g af óþekktu efni og 0,5 stk. af óþekktu efni, sem hald var lagt á við rannsókn málsins Ákærði hefur fallist á bótakröfu ÁTVR að fjárhæð 1.190 krónur og verður hann því dæmdur til greiðslu hennar, auk vaxta í samræmi við kröfuna í ákæru, eins og í dómsorði greinir. Ekki var sótt þing af hálfu bótakrefjandans og verður því ekki dæmdur lögmannskostnaður.

Af hálfu M, húsfélags, er krafist skaðabóta að fjárhæð 200.000 krónur. Ákærði hefur hafnað kröfunni. Engin gögn hafa verið lagð fram til stuðnings kröfunni og er því ekki unnt að fallast á hana.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 404.240 krónur, og þóknun verjanda á rannsóknarstigi, K-kk-ef S-kk-ef lögmanns, 66.960 krónur, að meðtöldum virðisaukaskatti, og 216.662 krónur í annan sakarkostnað. 7

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

B-kvk-nf B-kvk-nf héraðsdómari kveður upp þennan dóm.

D Ó M S O R Ð :

Ákærði, X, sæti fangelsi í 10 mánuði.

Ákærði er sviptur ökurétti í tvö ár.

Ákærði sæti upptöku á 0,45 g af marijúana, 3 stk. af ecstasy, 4,93 g af amfetamíni, 12 stk. af óþekktum læknislyfjum, 0,13 g af óþekktu efni og 0,5 stk. af óþekktu efni.

Ákærði greiði Áfengis og tóbaksverslun ríkisins 1.190 krónur, auk vaxta skv. 8. gr. laga nr. 38/2001 um vexti og verðtryggingu frá 2. mars til 14. apríl 2018.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 404.240 krónur, og þóknun verjanda á rannsóknarstigi, K-kk-ef S-kk-ef, 66.960 krónur og 216.662 krónur í annan sakarkostnað.

7

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

B-kvk-nf B-kvk-nf héraðsdómari kveður upp þennan dóm.

Ákærði, X, sæti fangelsi í 10 mánuði.

Ákærði er sviptur ökurétti í tvö ár.

Ákærði sæti upptöku á 0,45 g af marijúana, 3 stk. af ecstasy, 4,93 g af amfetamíni, 12 stk. af óþekktum læknislyfjum, 0,13 g af óþekktu efni og 0,5 stk. af óþekktu efni.

Ákærði greiði Áfengis og tóbaksverslun ríkisins 1.190 krónur, auk vaxta skv. 8. gr. laga nr. 38/2001 um vexti og verðtryggingu frá 2. mars til 14. apríl 2018.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 404.240 krónur, og þóknun verjanda á rannsóknarstigi, K-kk-ef S-kk-ef, 66.960 krónur og 216.662 krónur í annan sakarkostnað.